- Yenna-as: Daymen mlas abrid yelhan, ɛla-xater ma d aḥbib-ik, tḥemledt, mi s-temliḍ abrid-nni n lɛali, ad ak-yaɣ awal, ad t-yetbeɛ, dɣa ad yaf lecɣal gerzen. ma d aɛdaw-ik, diɣen, ula d netta mmel-as abrid-nni tezrid ad yerbeḥ deg-s, ɛla-xater, imi t-kerhed, ula d netta yekreh-ik, dɣa ur k-yettamen ara, ur ak-yettaɣ ara awal, ur yettamen ara wull-is ad as t-mleḍ rray iweqmen, dɣa mi ak-yettaxer kan ad as-yini: aɛdaw-agi inu, d abrid n diri kan i yi-d-yemla! rju ad aɣeɣ abridagi nniden ! atan yuɣ abrid n diri daɣ netta, atan trebḥed-tent irkelli; Rebbi trebḥed ɣur-s ttwab imi temliḍ abrid lɛali, ma d aɛdaw-ik, tefkit i ugrireb!